open-index/open-wikipedia-markdown huggingface dataset:
Sahih Muslim

**Sahih Muslim** (, *ṣaḥīḥ Muslim*, tajuk sebenar "Al-Musnadu Al-Sahihu bi Naklil Adli") ialah salah satu dari enam kitab hadis dalam Islam Ahli Sunah Waljamaah. Kitab ini yang disusun oleh Imam Muslim, merupakan salah satu dari dua kitab yang paling sahih dan murni sesudah Kitabullah (Al-Quran), bersama dengan Sahih Bukhari. Kedua kitab shahih ini diterima baik oleh segenap umat Islam.  

Imam Muslim telah mengerahkan seluruh kemampuannya untuk meneliti dan mempelajari keadaan para perawi, menyaring hadith-hadith yang diriwayatkan, membandingkan riwayat-riwayat itu satu sama lain. Muslim sangat teliti dan hati-hati dalam menggunakan lafaz-lafaz, dan selalu memberikan isyarat akan adanya perbezaan antara lafaz-lafaz itu. Dengan usaha yang sedeemikian rupa, maka lahirlah kitab shahihnya.

Bukti mengenai keagungan kitab itu ialah suatu kenyataan, di mana Muslim menyaring isi kitabnya dari ribuan riwayat yang pernah didengarnya. Diceritakan, bahawa ia pernah berkata: "Aku susun kitab shahih ini yang disaring dari 300,000 hadith." 

Diriwayatkan dari Ahmad bin Salamah, yang berkata: "Aku menulis bersama Muslim untuk menyusun kitab shahihnya itu selama 15 tahun. Kitab itu berisi 12,000 buah hadith. 

Dalam pada itu, Ibn Salah menyebutkan dari Abi Quraisy al-Hafiz, bahawa jumlah hadith Shahih Muslim itu sebanyak 4,000 buah hadith. Kedua pendapat tersebut dapat kita kompromikan, iaitu bahawa perhitungan pertama memasukkan hadith-hadith yang berulang-ulang penyebutannya, sedangkan perhitungan kedua hanya menghitung hadith-hadith yang tidak disebutkan berulang.

Imam Muslim berkata di dalam Shahihnya: "Tidak setiap hadith yang shahih menurutku, aku cantumkan di sini, yakni dalam Shahihnya. Aku hanya mencantumkan hadith-hadith yang telah disepakati oleh para ulama hadith."

Beliau juga pernah berkata, sebagai ungkapan gembira atas kurnia Tuhan yang diterimanya: "Apabila penduduk bumi ini menulis hadith selama 200 tahun, maka usaha mereka hanya akan berputar-putar di sekitar kitab musnad ini."

Ketelitian dan kehati-hatian Muslim terhadap hadith yang diriwayatkan dalam Shahihnya dapat dilihat dari perkataannya sebagai berikut: "Tidaklah aku mencantumkan sesuatu hadith dalam kitabku ini, melainkan dengan alasan; juga tiada aku menggugurkan sesuatu hadith daripadanya melainkan dengan alasan pula."

Imam Muslim di dalam penulisan Shahihnya tidak membuat judul setiap bab secara terperinci. Adapun judul-judul kitab dan bab yang kita dapati pada sebahagian naskah Shahih Muslim yang sudah dicetak, sebenarnya dibuat oleh para pengulas yang datang kemudian. Di antara pengulas yang paling baik membuatkan judul-judul bab dan sistematik babnya adalah Imam Nawawi dalam Syarahnya.

## Lihat juga
 
* Sahih Bukhari

## Rujukan
* Kitab Hadith Shahih yang Enam, Muhammad Muhammad Abu Syuhbah.

## Pautan luar
* Karyanya dalam bahasa Melayu
* Himpunan hadis-hadis dari Kitab Utama
Some Kind of Monster

***Some Kind of Monster*** ialah sebuah filem dokumentar Amerika Syarikat 2004 yang memaparkan kumpulan heavy metal Metallica.
Fermion

Dalam fizik zarah, **fermion** ialah zarah-zarah yang menuruti statistik Fermi-Dirac. Zarah-zarah ini tidak cenderung untuk berada di dalam keadaan (yakni bernombor kuantum) yang sama, dan ini disuratkan oleh prinsip pengecualian Pauli.

Zarah-zarah yang mempunyai (nombor kuantum) spin yang bernilai setengah integer merupakan fermion.

Zarah-zarah yang bersifat bertentangan adalah boson.
Boson

**Boson** adalah zarah-zarah yang menuruti statistik Bose-Einstein. Zarah-zarah ini cenderung untuk berada di dalam keadaan (yakni bernombor kuantum) yang sama, terutama pada suhu rendah. Ia merupakan salah satu kelas zarah asas selain fermion yang bersifat bertentangan. Boson mempunyai (nombor kuantum) spin yang bernilai integer.

Nama "boson" dibentuk oleh Paul Dirac memperingati sumbangan Satyendra Nath Bose, seorang ahli fizik dan profesor di Universiti Dhaka yang membantu membangunkan statistik Bose-Einstein (bersama Albert Einstein) yang menteorikan ciri-ciri zarah asas. Nama keluarga Bose atau lebih tepat dalam bahasa Benggali বসু *Bosu* serapan Sanskrit वसु *vasu* "kekayaan".

## Jenis
Boson boleh bersifat asas (seperti foton) ataupun zarah komposit (seperti meson).

Terdapat lima jenis boson asas yang didapati mengikut Model Piawai Fizik Zarah (*Standard Model of Particle Physics*):
* Model Piawai yang memerlukan (sekurnag-kurangnya) satu *[[boson skalar]]* (spin=0)
:H<sup>0</sup> &nbsp; boson Higgs

* empat *[[boson vektor]]* (spin=1) yang merupakan boson tolok Model Piawai:
:γ &nbsp; Foton
:g &nbsp; Gluon (lapan jenis berbeza)
:Z &nbsp; Boson lemah neutral
:W± &nbsp; Boson lemah bercas (dua jenis)

## Rujukan
Derita (filem)

**Derita** ialah sebuah filem Singapura yang ketika itu merupakan sebahagian dari Malaysia yang dikeluarkan pada 1951.

## Runut
*"Budi Dibawa Mati"* - nyanyian P. Ramlee

## Pautan luar
Nasi kandar

**Nasi kandar** adalah satu hidangan utara Malaysia yang popular, dan berasal dari Pulau Pinang (Malaysia) dan dimasyhurkan oleh peniaga India Muslim pada sekitar abad ke-19. Ia satu hidangan nasi kukus yang boleh tawar atau sedikit berperisa, dan disajikan dengan kepelbagaian kari dan hidangan sampingan. 

Perkataan Nasi Kandar, timbul sewaktu waktu kelihatan penjaja nasi menjinjing (mengandar) tiang yang menggantung dua bekas nasi. Nama itu telah kekal dan hari ini perkataan Nasi Kandar ada kelihatan pada kebanyakan restoran Tamil Islam atau "Mamak Malaysia" dan gerai hidangan India Muslim. 

Nasi untuk dijadikan nasi kandar biasanya diletakkan dalam bekas kayu kira-kira tiga kaki tinggi yang memberi ia satu bau tersendiri. Hidangan nasi kandar dilengkapi oleh daging seperti ayam goreng, limpa kari, daging lembu, telur ikan, udang atau sotong goreng. Hidangan sayur itu biasanya adalah seperti terung, bendi atau peria. Satu campuran sos kari dituang pada nasi. Ini dipanggil 'banjir' (pembanjiran) dan menyampaikan satu rasa pelbagai pada nasi.

Mengikut tradisi, nasi kandar selalu dihidangkan bersama hidangan sampingannya dalam satu pinggan. Namun dewasa ini, mangkuk melamina kecil adalah digunakan untuk hidangan sampingan. Apapun, campuran sos kari sentiasa dicurahkan terus pada nasi.

## Lihat juga
* Roti canai
* Gerai mamak

## Pautan luar
* Nasi Kandar 
* Nasi Kandar Guide

## Rujukan
Gunung Gedong

**Gunung Gedong** yang terletak di negeri Pahang mempunyai ketinggian setinggi 2066 meter. Ia terletak berhampiran dengan Gunung Tahan.

Gunung Gedong mempunyai hutan Dipterokarp Bukit, hutan Dipterokarp Atas, dan hutan Montane. Terdapat banyak flora di gunung ini yang mempunyai nilai perubatan.

## Rujukan


## Pautan luar
* DK Eyewitness Travel Guide: Malaysia & Singapore<br>By DK
Bukit Malang

**Bukit Malang** merupakan sebuah bukit yang terdapat di negeri Pahang, Malaysia.

Bukit Malang mempunyai kawasan hutan Dipterokarp Bukit dan hutan Dipterokarp Atas.

## Pelancongan
Bukit Malang turut mempunyai denai yang menarik. Bukit Malang merupakan sebuah bukit yang terletak dalam pendakian mendaki Gunung Tahan.
Toloqna Arung Labuaja

***Toloqna Arung Labuaja*** ("Puisi Arung Labuaja", juga dieja dalam rumi ***Tolo'na Arung Labuaja***) ialah sebuah manuskrip Bugis yang dikarang oleh Arung Manajeng. Watak utama manuskrip ini bernama Arung Labuaja, Arumponé (Raja Bone) semasa perang Bone-Belanda 1905 yang berakhir dengan kekalahan Bone dan kerajaan tersebut jatuh ke tangan Belanda.

## Sejarah
*Toloqna Arung Labuaja* telah ditempah oleh H.R. Rookmaker, *controleur* Bone dari tahun 1915 hingga 1920. Tidak lama selepas manuskrip ini beserta terjemahan dalam bahasa Melayu berparafrasa siap, Rookmaker membawanya pulang ke Belanda. Tiga tahun kemudian, beliau mendermakan manuskip yang tiada salinan itu kepada KITLV.

Pada tahun 1990, Roger Tol telah menulis sebuah buku berkaitan kajian terhadap manuskrip ini. Buku tersebut turut mengandungi versi rumi serta terjemahan kepada bahasa Belanda manuskrip ini.

## Rujukan

* Tineke Hellwig (1993). Een Hann in Oorlog: Toloqna Arung Labuaja een Buginees heldendicht. Passific Affair. Diperolehi pada 2008-11-13
Abdallah ibni Muhammad

**Abdallah ibni Muhammad** () (11 Januari 844 - 15 Oktober 912) ialah amir ketujuh Cordoba. Beliau memerintah dari 888 hingga 912 di Al-Andalus.
Villarreal

**Villarreal**, *Vila-real dalam [[bahasa Valencia]]*, ialah sebuah bandar di timur Sepanyol, di wilayah Castellón, di Komuniti Valencia.

* Vilapedia, wiki Vila-real, tourist info, etc.
Spin

Dalam mekanik kuantum, ***spin*** ialah momentum sudutan yang dalaman bagi sesuatu zarah, dan merupakan ciri intrinsik baginya. Bagi zarah keunsuran, ia mempunyai nilai-nilai diskret akibat kehendak mekanik kuantum, dan adalah samada suatu integer kali pemalar Planck dibahagi 2π, atau suatu setengah integer kali pemalar Planck dibahagikan 2π.

Spin adalah momentum sudutan dalaman dan boleh wujud bagi zarah-zarah titik yang tidak mempunyai lanjutan. Begitu juga, ia wujud bersama medan magnet yang sepadan, yang biasanya akibat putaran cas, tetapi di sini mungkin juga bagi zarah titik.

Spin dibuktikan wujud dalam elektron menerusi eksperimen Stern-Gerlach.
Imam Ibnu Majah

**Ibnu Majah**, atau nama lengkapnya **Abu 'Abdullah Muhammad bin Yazid bin Abdullah bin Majah al-Rab'i al-Quzwaini** () adalah seorang ahli hadis yang terkenal kerana menyusun kitab Sunan Ibnu Majah. Beliau dilahirkan pada tahun 207 H dan meninggal pada hari Selasa, lapan hari sebelum berakhirnya bulan Ramadhan tahun 275 H.

Beliau menuntut ilmu hadis dari berbagai negara hingga beliau mendengar hadis dari madzhab Maliki dan Al Laits. Sebaliknya banyak ulama yang menerima hadis dari beliau. Ibnu Majah menyusun kitab Sunan Ibnu Majah dan kitab ini sebelumnya tidak mempunyai tingkatan atau tidak termasuk dalam kelompok kutubus sittah kerana dalam kitabnya ini terdapat hadith yang daif bahkan hadith munkar. Oleh karena itu para ulamak memasukkan kitab Al Muwaththa karya Imam Malik dalam kelompok perawi yang lima (Al Khamsah). Menurut penyusun (Ibnu Hajar) ulama yang pertama kali mengelompokkan atau memasukkan Ibnu Majah ke dalam kelompok Al Khamsah itu adalah Abul Fadl bin Thahir dalam kitabnya Al Athraf, kemudian disokong pula Abdul Ghani dalam kitabnya Asmaur Rizal.
Mega Melon

**MEGA MELON** merupakan album *best-of*/kompilasi kedua dari kumpulan Melon Kinenbi. Album ini akan dipasarkan pada 10 Disember 2008 dibawah label zetima dengan no. katalog : EPCE-5600. Album ini terdapat bonus DVD.

## Senarai Lagu [[CD]]

# 甘いあなたの味 (Amai Anata no Aji)
# 告白記念日 (Kokuhaku Kinenbi)
# 電話待っています (Denwa Matteimasu)
# This is 運命 (This is Unmei)
# さぁ！恋人になろう (Saa! Koibito ni Narou)
# 夏の夜はデインジャー！ (Natsu no Yoru wa Danger!)
# 香水 (Kousui)
# 赤いフリージア (Akai Freesia)
# チャンス of LOVE (Chance of LOVE)
# MI DA RA 摩天楼 (MI DA RA Matenrou)
# かわいい彼 (Kawaii Kare)
# 涙の太陽 (Namida no Taiyou)
# シャンパンの恋 (Champagne no Koi)
# 肉体は正直なEROS (Nikutai wa Shoujiki na EROS)
# アンフォゲッタブル (Unforgettable)
# お願い魅惑のターゲット ~マンゴープリンMix~ (Onegai Miwaku no Target ~Mango-pudding Mix~)
# カリスマ･綺麗 (Charisma, Kirei)
# GIVE ME UP

## Senarai Lagu [[DVD]]

# 甘いあなたの味 (Amai Anata no Aji)
# 告白記念日 (Kokuhaku Kinenbi)
# 電話待っています (Denwa Matteimasu)
# This is 運命 (This is Unmei)
# さぁ！恋人になろう (Saa! Koibito ni Narou)
# 夏の夜はデインジャー！ (Natsu no Yoru wa Danger!)
# 香水 (Kousui)
# 赤いフリージア (Akai Freesia)
# チャンス of LOVE (Chance of LOVE)
# MI DA RA 摩天楼 (MI DA RA Matenrou)
# かわいい彼 (Kawaii Kare)
# 涙の太陽 (Namida no Taiyou)
# シャンパンの恋 (Champagne no Koi)
# 肉体は正直なEROS (Nikutai wa Shoujiki na EROS)
# アンフォゲッタブル (Unforgettable)
# お願い魅惑のターゲット (Onegai Miwaku no Target) (LIVE Ver.)
# カリスマ･綺麗 (Charisma, Kirei)
# お願い魅惑のターゲット (Onegai Miwaku no Target) (Yon Jigen Jakku!! LIVE Ver.)
# GIVE ME UP (Yon Jigen Jakku!! LIVE Ver.)

## [[Oricon]] dan Jumlah Jualan
 

**Jumlah Jualan:** 1,477*

## Pantauan Luar

* Laman *Up-Front Works*: Discography entry
Mohamed Hatta Abdul Wahab

**Mohamed Hatta Abdul Wahab ** atau lebih dikenali sebagai *D. Hatta* merupakan seorang penyanyi Melayu era 60-an / 70-an yang sering mendendangkan lagu-lagu di radio Singapura dan Malaysia. Penyanyi pada zaman 1960-an biasanya diiringi oleh kumpulan pemuzik yang dikenali sebagai kugiran. Beliau dilahirkan pada tahun 1945.

D. Hatta pernah menjadi penyanyi utama kugiran Serenade yang dipimpin oleh Asmuri Lawi. Asmuri kemudian memperkenalkan D. Hatta kepada kumpulan D 4'Ever. Beliau bersama kumpulan D' 4Ever kemudiannya menyertai pertandingan 'Rolling Stones of Singapore' yang bagaimanapun dijuarai oleh kumpulan The Clifters.

Sepanjang penglibatannya dengan D 4'Ever yang turut dianggotai oleh P. Khamis (gitar utama), Rahman (gitar bes), Yusoff (gitar ritma) dan P. Jaffar (dram), D. Hatta berjaya menghasilkan dua buah rekod EP dalam setahun. Kumpulan D 4'Ever turut berpeluang mengambil bahagian dalam filem A Go-Go 67 keluaran Malay Film Productions Ltd pada 1967 yang diarahkan oleh Omar Rojik.

Dari pendedahannya melalui filem tersebut, D. Hatta mendapat tawaran merakamkan suara ke piring hitam yang dikelolakan oleh pemuzik dan pencipta lagu, Kassim Masdor ketika berusia masih dalam lingkungan awal 20-an tahun. 

D. Hatta kemudiannya mendirikan rumah tangga dengan Cik Rozanah Mahmood, setelah bertemu dalam satu majlis perkahwinan ketika beliau bersama kugirannya mendapat undangan mengadakan persembahan di majlis itu.

Pada awal 1990-an,  syarikat Life Records telah memberikan D. Hatta penghargaan di satu majlis.

### Album
* 

## Lagu-lagu
* Dugaan Kasih ciptaan Allahyarham Yusoff B dan seni katanya diilhamkan oleh Nordin Arshad. 
* Kenalan Baru, Aminah, (EP keduanya)
* Jauh Di Mata (EP keduanya)
* Kalau Jodoh. (EP keduanya)

## Pautan luar
*
Malayalee

Orang **Malayalee** (juga dieja Malayali; Malayalam: മലയാളി) merupakan penduduk yang berasal dari Kerala atau keturunan mereka. Mereka bukan kumpulan homogen tetapi ditakrifkan melalui penggunaan bahasa Malayalam.
Kirari to Fuyu

**Kirari to Fuyu** (きらりと冬) merupakan album ketiga dari Kusumi Koharu dibawah nama *Tsukishima Kirari starring Kusumi Koharu ([[Morning Musume]])*. Album ini dipasarkan pada 17 Disember 2008 dibawah label zetima dalam dua edisi ; edisi terhad (EPCE-5606～7) dan edisi biasa (EPCE-5608). Edisi Terhad terdapat bonus DVD.

Album ini mengandungi sebuah single dari *[[Kusumi Koharu|Tsukishima Kirari starring Kusumi Koharu (Morning Musume)]]* iaitu Papancake, sebuah lagu dari *B-side* Papancake, **Oh! Tomodachi**, dua buah single dari Milky Way iaitu Anataboshi dan Tan Tan Taan!, dua buah lagu dari *B-side* Anataboshi dan Tan Tan Taan!, **Sansan GOGO** dan **Gammusharara** dan enam buah lagu baru.

## Edisi

* Edisi Biasa
** Format : CD
** Nombor Katalog : EPCE-5608
** Bonus : -

* Edisi Terhad
** Format : CD
** Nombor Katalog : EPCE-5606～7
** Bonus : DVD

## Senarai Lagu CD

# コイサイン (Koi Sign)
# アナタボシ (Anataboshi) / Milky Way
# パパンケーキ (Papancake)
# ラブチク (Love Chick)
# Oh! トモダチ (Oh! Tomodachi)
# マスカラフル (Mass Colorful)
# パピーラブ (Puppy Love])
# ソラミミドレミ (So La Mi Mi Do Re Mi)
# ガムシャララ (Gamusharara) / Milky Way
# タンタンターン！ (Tan Tan Taan!) / Milky Way
# サンサンGOGO (Sansan GOGO) / Milky Way
# 夢のバルーン (Yume no Balloon)

## Senarai lagu DVD ''(Bonus Edisi Terhad)''

# パパンケーキ(Close Up Ver) (Papancake (Close Up Ver)) 
# パパンケーキ(Live Ver) (Papancake (Live Ver)) 
# アナタボシ(Dance Shot Ver) (Anataboshi (Dance Shot Ver)) 
# アナタボシ(Live Ver) (Anataboshi (Live Ver))
# タンタンターン(Dance Shot Ver) (Tan Tan Taan! (Dance Shot Ver)) 
# タンタンターン(アニメ Ver) (Tan Tan Taan! (Anime Ver)) 
# きらりと冬ジャケット撮影メイキング (Kirari to Fuyu (Making of)) 

## Kedudukan Carta [[Oricon]] Dan Jumlah Jualan

* **Jumlah Jualan: 12,571**

## Pantauan Luar

* Laman *Up-Front Works*: Discography entry
Bangau

**Bangau** adalah jenis burung terangkum dalam genus-genus bawah keluarga Ardeidae termasuk Egretta, Ardea, Bubulcus dan Mesophoyx yang dikenali kerana kakinya yang panjang dan bulunya yang berwarna putih. Spesies jenis ia adalah **''Bubulcus ibis**.*

==Ciri fizikal==
Panjangnya dari hujung paruh ke hujung ekor lebih kurang 51 cm (20 inci). Paruhnya yang panjang itu berwarna kuning manakala kakinya berwarna kehitam-hitaman.

Dalam fasa putihnya ini, bangau kelihatan hampir serupa dengan [[Bangau batu|pucung batu]] (yang juga berbulu putih tetapi boleh juga terdapat dalam bulu kelabu tua. Bagaimanapun, kedua-dua spesies bangau dan Pucung Batu ini dapat dibezakan menerusi tabiat dan persekitaran fizikalnya iaitu [[pucung batu]] suka bersendirian dan mendiami kawasan pesisir manakala bangau hidup berkelompok di sawah atau padang ragut terutamanya di sekililing kerbau dan lembu.

== Tabiat ==

=== Pemakanan ===
Bangau gemar bertenggek di atas lembu atau kerbau atau berada tidak jauh dari mamalia ini untuk mencari makanan seperti kutu atau tempiras di badan kerbau dan lembu serta belalang dan serangga lain yang bertempiaran lari apabila kerbau dan lembu meredah rumput-rumpai di sawah. Burung bangau juga gemar mencari [[ikan]] di kawasan berair cetek seperti lopak dan kubang di [[sawah padi]].

=== Penghijrahan ===
Bangau adalah burung penghijrah yang berasal dari hemisfera utara ketika negara-negara [[Asia]] di sana mengalami musim sejuk. Burung ini berhijrah ke [[Semenanjung Malaysia]] dari [[September]] hingga [[April]] (Tweedie, 1960, 1970) setiap tahun. Ketika inilah burung ini kelihatan berbulu putih melepak. Bagaimanapun, sekali-sekala burung ini tinggal terus di negara ini hingga musim panas untuk membiak. Ketika ini, bulunya berubah menjadi jingga di kepala dan dada. Mengikut Tweedie lagi (1960, 1970), hanya terdapat satu rekod pembiakannya di negara ini iaitu di utara [[Kelantan]].

== Hubungan dengan manusia ==
Burung bangau mendapat tempat yang baik dalam masyarakat [[Melayu]]. Misalnya, terdapat lagu kanak-kanak [[Bangau oh bangau]] dan [[peribahasa]] "Setinggi-tinggi terbang bangau, akhirnya hinggap di belakang kerbau".

Tabiat burung bangau terutamanya dari yang jenis [[bangau kerbau]] mempunyai perlambangan bermakna dalam kalangan masyarakat [[nelayan]] Melayu terutamanya di [[Kelantan]] dan [[Terengganu]] sebagai pendorong mendapatkan rezeki tangkapan ikan yang banyak serta pembawa keselamatan; motif kepala bangau sering dinampakkan pada ukiran haluan [[perahu kolek]] sehinggakan sendirinya diberi nama *bangau perahu''.

## Rujukan
Pengalaman

**Pengalaman** adalah hasil pendedahan atau persentuhan kepada sesuatu benda atau peristiwa dalam alam sekeliling  dengan pancaindera hidupan yang memungkin seseorang mengetahui, memahiri atau memerhati sebagai tindak balas kepada benda yang dihadap.

Secara amnya, konsep pengalaman memaksudkan kepandaian atau pengetahuan tatacara dan bukannya pengetahuan kenyataan. Ahli falsafah menggelar pengetahuan yang berasaskan pengalaman sebgai "pengetahuan empirik" atau "pengetahuan *a posteriori*." 

Seseorang yang kaya dengan pengalaman dalam sesuatu bidang boleh mengejar reputasi selaku pakar.

## Lihat juga
* Persepsi

## Rujukan
Sesheshet

**Ratu Seshseshet** ialah bonda kepada Raja Teti, iaitu firaun yang mengasas dinasti keenam Mesir Purba. Baginda memainkan peranan penting dengan membolehkan anakandanya merampas takhta serta mendamaikan perselisihan dalam kerabat diraja.

Seshseshet merupakan satu-satunya ratu dinasti keenam yang masih belum dijumpai makamnya, sehingga tahun 2008, apabila para ahli areologi menemui apa yang dipercayai merupakan makamnya. 

## Penemuan makam

Pada 8 November 2008, ahli arkeologi terulung Mesir, Zahi Hawass, yang juga setiausaha agung Majlis Tertinggi Kepurbaan, mengumumkan bahawa Seshseshet dimakamkan dalam sebuah piramid terbuka berukuran lima meter tinggi yang berusia 4,300 tahun di Saqqara. Hawass berkata ini mungkin piramid subsidiari paling lengkap di Saqqara. Makam ini merupakan yang ke-118 dari kesemua piramid purba yang ditemui di Mesir setakat ini. Bahagian terbesar pada penutup yang panjangnya dua meter dibina dengan superstruktur yang tingginya lima meter.

Pasukan arkeologi Hawass mula menggali tapaknya pada tahun 2006. Piramid berkenaan ditemui pada September 2008 apabila sebuah struktur berukuran 16 kaki tinggi digali dari timbusan pasir. Struktur tersebut asalnya berketinggian 14 meter, dengan sisi-sisinya yang panjangnya 22 meter. 
 
## Rujukan

## Pautan luar
* BBC, In pictures: New pyramid found
Jet (kugiran)

**Jet** ialah sebuah kugiran rock dari Melbourne, Australia yang terdiri daripada empat orang ahli. Album pertama mereka dibebaskan pada tahun 2003 dengan tajuk *[[Get Born]]* Lagu-lagu seperti "Look What've You Done", "Are You Gonna Be My Girl" dan "Cold Hard Bitch" telah menaikkan nama mereka.

Pada tahun 2006, mereka keluar dengan album baru berjudul *[[Shine On]]* di bawah label Elektra Records, syarikat yang sama mengeluarkan album pertama mereka. Jet dijangka akan keluar dengan album ketiga mereka, sekali lagi di bawah label Elektra Records.

## Anggota kumpulan
* Nic Cester – vokal, gitar irama, piano (2001-sekarang)
* Cameron Muncey – gitar utama, vokal sampingan (2001-sekarang)
* Mark Wilson – gitar bes, papan nada, harmonika (2002-sekarang)
* Chris Cester – dram, genderang, vokal sampingan, guitar (2001-sekarang)

### Pemuzik-pemuzik tour/sementara terkini
* Stevie Hesketh – papan nada

### Bekas-bekas anggota
* Doug Armstrong – gitar bes (2001-2002)
* Jason Doukas – papan nada (2001)

## Diskografi
### Album & EP

### Single

### DVD

## Rujukan

## Pautan luar
* Halaman Jet 
* Tapak web rasmi UK Jet 
* Temuramah Nic Cester Jet dalam Static Multimedia 
* Temuramah Nic Cester dalam Indiependentmusic, 19 Jun 2007 
* All Music Guide Jet article
* Laman kugiran VH1 Jet
* Ulasan Shine On
* Ulasan Shine On #2
Kesusasteraan Bugis

**Kesusasteraan Bugis** mempunyai dua kategori utama, yakni *sureq* (ᨔᨘᨑᨛ, ) dan *lontaraq* (ᨒᨚᨈᨑ). Sureq biasanya merujuk kepada tulisan-tulisan yang mengandungi isi-isi yang menarik, seperti cerita, mitos dan sebagainya. I La Galigo jatuh dalam kategori sureq. Lontaraq pula lebih kepada isi-isi yang berbentuk sejarah, hukum, adat-istiadat dan lain-lain. Lontaraq ini menjadi panduan orang-orang Bugis dalam perundangan, adat resam dan juga cara hidup.

Terdapat juga penulisan yang dipanggil *élong* (ᨙᨕᨒᨚ, bermaksud 'lagu' secara harafiah) dan *toloq* (ᨈᨚᨒᨚ, 'sajak'). Élong dibahagikan kepada beberapa jenis. Terdapat sejenis élong yang dikatakan menarik, iaitu *[[élong maliung bettuanna]]* (ᨕᨛᨒᨚ ᨆᨒᨗᨕᨘ ᨅᨛᨈᨘᨕᨊ, "lagu yang dalam maknanya") yang menggunakan permainan bahasa yang digelar *Basa To Bakkéq* (ᨅᨔ ᨈᨚᨅᨙᨀ, "Bahasa Orang Bakkéq").
Zahi Hawass

**Zahi Hawass** () (lahir 28 Mei 1947 di Damietta, Mesir) ialah seorang ahli arkeologi dan Egiptoligi berbangsa Mesir dan juga Setiausaha Agung majlis Tertinggi Kepurbaan Mesir. Beliau juga pernah berusaha di tapak-tapak arkeologi di Delta Nil, Gurun Barat, dan Lembah Nil Tinggi.

## Pautan luar
* The Plateau Laman web rasmi Zahi Hawass
* The king of the pharaohs – Tim Radford; *[[The Guardian]],* 27 November 2003.
* CEO backs down in dispute over Egyptian sarcophagus
Pulau Utara

**Pulau Utara** (bahasa Maori: ***Te Ika-a-Māui***, "Ikan Māui", ) merupakan salah satu daripada dua pulau utama yang terdapat di New Zealand. Pulau yang lain adalah Pulau Selatan. Luas pulau ini ialah 113,729 km persegi menjadikannya pulau ke-14 terbesar di dunia. Ia mempunyai jumlah penduduk seramai 3,250,700 mengikut perangkaan Jun 2008.

## Senarai bandar raya dan bandar di Pulau Utara
* Auckland
* Gisborne
* Hamilton
* Hastings
* Masterton
* Napier
* New Plymouth
* Palmerston North
* Rotorua
* Taupo
* Tauranga
* Wanganui
* Whangarei
* Wellington

## Rujukan
Sekolah Menengah Agama Kampung Laut

**Sekolah Menengah Agama Kampung Laut** ialah sebuah sekolah swasta di bawah kelolaan Koperasi Mesra-Net Terengganu Berhad di Kampung Laut, Kuala Terengganu. Sekolah ini ditubuhkan pada 1 Januari 2003 dan beroperasi secara menumpang di Sekolah Rendah Ibnu Qayyim. Kemudian pada Julai 2004, berpindah ke bangunan tetap di Kampung Laut. Pengambilan pertama sekolah ini bermula dari tingkatan 1 seramai 34 orang pelajar.

## Rujukan


## Pautan luar
*  TLA 4001 : SEKOLAH MENENGAH AGAMA KAMPUNG LAUT
Udang geragau

**Udang Geragau** (juga dikenali sebagai udang baring atau udang geraguk) merupakan sejenis udang yang bersaiz kecil. Udang geragau hanya boleh didapati di pantai-pantai tertentu sahaja. Udang geragau mengandungi kandungan protein yang tinggi.

Di Melaka, udang geragau amat popular kerana ia bahan utama dalam pembuatan cencaluk dan belacan. Udang geragau boleh didapati di Pantai Klebang, Limbongan, Pengkalan Balak dan Tanjung Kling.  Cara menangkap geragau adalah dengan menyungkur menggunakan jaring bermata halus.  Biasanya, ia akan muncul untuk dua atau tiga hari dan kemudiannya akan hilang.  Menurut nelayan tepi pantai, apabila air laut kelihatan kemerah-merahan, mereka akan mencuba nasib dengan menyungkur di waktu air laut surut.  

## Lihat juga
* Udang
Sagantang

**Sagantang** ataupun tapai ialah sejenis minuman arak tradisional bagi masyarakat Kadazandusun di negeri Sabah, Malaysia.

Ia diperbuat daripada campuran nasi dan laru iaitu sejenis pengawet yang juga digunakan dalam pembuatan nasi tapai. Nasi yang telah ditanak kemudian diletakkan di dalam satu bekas yang kering lalu dicampurkan dengan sasad dan dikacau sehingga sebati. Apabila nasi dan sasad telahpun sebati, ia kemudian dimasukkan ke dalam tempayan (*tajau*) dan ditutup dengan menggunakan plastik yang bersih. Ia diperam mengikut kehendak pembuat kerana semakin lama diperam, semakin tinggi kandungan alkohol sagantang tersebut. Biasanya apabila sebulan diperam, sagantang tersebut bolehlah diminum.

## Lihat juga
* Tapai

## Rujukan
Zainizam Marjan

**Zainizam Marjan** (lahir pada 11 Mei, 1980) merupakan pemain bola sepak yang boleh beraksi sebagai pemain tengah atau penyerang bersama pasukan Sabah di Liga Perdana Malaysia. Dia merupakan bekas pemain kebangsaan Malaysia. Dia adalah adik kepada bekas penyerang Malaysia dan Sabah pada era 90-an Matlan Marjan.

## Kerjaya
Zainizam mula mewakili Sabah pada tahun 2000. Mutu permainannya mula meningkat naik pada musim 2002 apabila dia berjaya menjaringkan 11 gol dalam 24 perlawanan untuk Sabah muncul sebagai pemenang tempat ketiga Liga Perdana I. Dia juga membantu Sabah muncul naib juara Piala Malaysia dengan menjaringkan 6 gol untuk ke perlawanan akhir.

Persembahan mantap Zainizam membuka pintu kepadanya untuk menyertai pasukan kebangsaan Malaysia. Dia kemudian membuat penampilan pertamanya ketika bertemu Myanmar pada 17 Mei, 2002. Dia juga membuat penampilan ketika bertemu Brazil dan terpilih mewakili pasukan bawah 23 tahun Malaysia ke Sukan Asia di Busan pada 2002. Zainizam turut terpilih mewakili pasukan Malaysia ke Piala Tiger 2002.

Pada musim 2003, Zainizam membantu Sabah meraih tempat keempat dengan menjaringkan 4 gol. Dia sekali lagi membantu Sabah layak ke perlawanan akhir Piala Malaysia tetapi sekali lagi dihampakan oleh pasukan dari Selangor iaitu MPPJ Selangor dengan jaringan 3-0.

Selepas itu, Zainizam mewakili Malaysia bawah 23 ke Sukan SEA di Vietnam. Dia berjaya menjaringkan satu gol ketika pasukan bawah 23 Malaysia tewas kepada bawah 23 Vietnam di peringkat separuh akhir.

Selepas berakhirnya Sukan SEA, Zainizam sekali lagi dipanggil untuk mewakili Malaysia bawah 23 pada kelayakan Sukan Olimipik. Pada peringkat kelayakan itulah kali terakhir Zainizam bersama pasukan Malaysia.

Setakat ini, Zainizam menjaringkan 42 gol untuk Sabah.

## Pencapaian
*Tempat Keempat Piala Tiger 2002
*Pingat Gangsa Sukan Asia Tenggara 2003
*Naib Juara Piala Malaysia 2002, 2003

## Gol Antarabangsa

## Rujukan
Irwan Jamil

**Irwan Jamil** merupakan pemain bola sepak Malaysia yang bermain sebagai penjaga gol untuk pasukan Sabah FA di Liga Perdana Malaysia. Dia merupakan bekas pemain pasukan bawah 20 tahun Malaysia.

Irwan mendapat latihan daripada bekas penjaga gol Malaysia era 90-an Khairul Azman Mohamed. Dia membuat penampilan sulung bersama Sabah pada musim 2006/07. Dia membantu Sabah layak ke separuh akhir Piala Malaysia 2007.

Pada musim 2007/08, Irwan diletakkan sebagai penjaga gol utama pasukan. Namun prestasinya menjadi tidak menentu pada Piala Malaysia 2008 apabila dibolosi dengan 24 gol sepanjang berlangsungnya Piala Malaysia.

Irwan juga turut mewakili Malaysia pada peringkat belia. Dia merupakan penjaga gol kedua dibelakang Amini Ahmad Tabarani. Apabila kecederaan menimpa Amini, Irwan mengambil posisinya tetapi penjaga gol simpanan Abdul Hadi Abdul Hamid mengambil tempatnya pada Kejohanan Belia Asia 2006 di India.
Abe Natsumi Best Selection 15 Shoku no Nigaoe Tachi

**Abe Natsumi Best Selection 15 Shoku no Nigaoe Tachi** (安倍なつみ～Best Selection～１５色の似顔絵たち) merupakan album kompilasi pertama dari Natsumi Abe. Album ini dipasarkan pada 10 Disember 2008. Album ini terdapat bonus DVD yang mengandungi sebelas buah muzik video dan dua klip dari konsert.

## Edisi

* Edisi Biasa
** Format : CD
** Nombor Katalog : HKCN-50070～1
** Harga : 3,500 yen
** Bonus : DVD

## Senarai Lagu CD

# そよかぜ (Soyokaze)
# 25～ヴァンサンク～ (25 ~Vingt-Cinq~) (27 Version) 
# あなたに会えたなら (Anata ni Aetanara)
# 息を重ねましょう (Iki wo Kasanemashou)
# Too far away～女のこころ～ (Too far away ~Onna no Kokoro~)
# 甘すぎた果実 (Amasugita Kajitsu)
# ザ・ストレス (The Stress)
# スイートホリック (Sweet Holic)
# たからもの (Takaramono)
# 恋の花 (Koi no Hana)
# 夢ならば (Yume Naraba)
# 恋のテレフォンGOAL (Koi no Telephone GOAL)
# だって 生きてかなくちゃ (Datte Ikitekanakucha)
# 22歳の私 (22sai no Watashi)
# 鳴り止まないタンバリン (Nariyamanai Tambourine) 

## Senarai Lagu DVD

# 22歳の私 (22sai no Watashi)
# だって 生きてかなくちゃ (Datte Ikitekanakucha)
# 恋のテレフォンGOAL (Koi no Telephone GOAL)
# 夢ならば (Yume Naraba)
# 恋の花 (Koi no Hana)
# スイートホリック (Sweet Holic)
# ザ・ストレス (The Stress)
# 甘すぎた果実 (Amasugita Kajitsu)
# Too far away～女のこころ～ (Too far away ~Onna no Kokoro~)
# 息を重ねましょう (Iki wo Kasanemashou)
# Too far away～女のこころ～ (Too far away ~Onna no Kokoro~) (White Close-up Ver.)
# 25～ヴァンサンク～ (25 ~VingtCinq~) (LIVE Ver. 2007.4.29 Nakano Sun Plaza “Concert Tour 2007 Haru ~Vingt-Cinq~” Yori Shuuroku)
# たからもの (Takaramono) (LIVE Ver. 2008.8.10 Nakano Sun Plaza “Birthday Special Concert” Yori Shuuroku) 

## Kedudukan dalam carta [[Oricon|oricon]] dan jumlah jualan

**Jumlah Jualan: 6,472** 

## Pautan Luar

* (Bahasa Jepun) Diskografi Abe Natsumi Best Selection 15 Shoku no Nigaoe Tachi (Laman Web Hello! Project): CD
Stadium Likas

**Stadium Likas** Kota Kinabalu (nama samaran: *Rumah Sang Badak*) merupakan stadium yang digunakan bagi kegiatan-kegiatan sukan terutamanya bola sepak dan juga pernah digunakan untuk kegunaan-kegunaan lain *(stadium serba guna)*. Stadium Likas terletak di Kota Kinabalu di negeri Sabah, Malaysia. 

Stadium Likas memiliki keupayaan 22,000 penonton dengan 22,000 tempat duduk dan dianggarkan kini mempunyai 35,000 tempat duduk *(anggaran 2023)*.

## Sejarah
Stadium Likas ialah sebuah stadium yang terletak di Likas, Kota Kinabalu, Sabah, Malaysia. Stadium ini rasmi dibuka pada tahun 1983 dengan kapasiti yang rendah dan merupakan sebuah stadium yang tidak serba guna (hanya digunakan untuk *kegiatan bola sepak*). Stadium ini dibina semula pada tahun 2001 sebagai stadium serba guna selepas tahun 2000 iaitu sebelum tahun 2002 untuk kejohanan Sukan Malaysia dan merupakan yang terbesar di Sabah dengan kapasiti 22,000. Stadium ini pernah digunakan oleh pasukan Sabah FA 1995 hingga 2019 untuk kejohanan bola sepak sebelum pasukan tersebut menjadi kelab persendirian yang dimiliki oleh Sabah Football Club Sdn Bhd pada tahun 2021. Pada tahun 2023, Pihak Sabah FC dan kerajaan Sabah telah mengumumkan untuk menaiktaraf dan mengubahsuai Stadium berkenaan untuk persediaan menghadapi kejohanan AFC 2023.

## Acara sukan yang berlangsung di Stadium Likas
*Sukan Malaysia
*Kejohanan Bola Sepak Bawah 14 Tahun AFC
*Piala Malaysia
*Liga Super Malaysia
*Liga Perdana Malaysia
*Kejohanan Kelab-kelab profesional bola sepak AFC 

## Rujukan
Senarai universiti di Jordan

Senarai universiti di Jordan.

## Ajlun

## Amman
*Al-Ahliyya Amman University http://www.amman.edu/ 
*Amman Arab University for Higher Studies http://www.aau.edu.jo/
*Applied Science Private University http://www.asu.edu.jo/
*Arab Open University http://www.arabou-jo.edu.jo/ 
*Arab Academy for Banking & Financial Sciences, Amman http://www.aabfs.org/
*Al-Isra Private University http://www.isra.edu.jo/
*German-Jordanian University http://www.gju.edu.jo/
*Jordan Academy of Music http://www.jam.edu.jo/
*New York Institute of Technology, Jordan http://www.nyit.edu.jo/
*Philadelphia University (Jordan) http://www.philadelphia.edu.jo/
*Princess Sumaya University for Technology http://www.psut.edu.jo/
*Universiti Jordan http://www.ju.edu.jo/
*University of Petra http://www.uop.edu.jo/
*Al-Zaytoonah University of Jordan http://www.alzaytoonah.edu.jo/
*ZPU Zarka Private University http://www.zpu.edu.jo/ 
*American University of Jordan (2008)

## Aqaba
*Red Sea Institute of Cinematic Arts (2008)
*American University of Aqaba (2008)

## Balqa
*Balqa Applied University (Salt) http://www.bau.edu.jo/

## Irbid
*Irbid National University http://www.inu.edu.jo/
*Jordan University of Science and Technologyhttp://www.just.edu.jo/
*New York Institute of Technology, Jordan http://www.nyit.edu.jo/
*Yarmouk University http://www.yu.edu.jo/
*Jadara University for Graduate Studies http://www.jadara.edu.jo

## Jerash
*Universiti Swasta Jerash http://www.jerashun.edu.jo/

## Kerak
*Mutah University http://www.mutah.edu.jo/

## Ma'an
*Al-Hussein Bin Talal University http://www.ahu.edu.jo/

## Madaba
*German-Jordanian University http://www.gju.edu.jo/
*New York Institute of Technology

## Mafraq
*Al al-Bayt University http://www.aabu.edu.jo/

## Tafilah
*Tafila Technical University http://www.ttu.edu.jo/

## Zarqa
*Hashemite University http://www.hu.edu.jo
*Zarqa Private University http://www.zpu.edu.jo/
Transnistria

**Transnistria**, juga disebut **Transdniestria** atau **Trans-Dniester** (bahasa Rusia: Приднестровье, *Pridn'estrov'ye*; bahasa Romania: *Transnistria*), ialah sebuah entiti politik yang memisahkan diri dari Moldova. Transnistria terletak di antara Moldova dan Ukraine di Eropah Timur. Nama "Transnistria" terinspirasi dari letaknya di sebelah timur sungai Dniester (Nistru).

## Status politik
Dunia antarabangsa memandang wilayah Transnistria sebagai sebahagian dari Moldova, yang dahulunya merupakan bagian dari SSR Moldavia. Pada tahun 1990, Transnistria mengisytiharkan kemerdekaannya dengan nama rasmi **Pridnestrovskaia Moldavskaia Respublika**, dengan Tiraspol sebagai ibu kota. Menurut data rasmi, penduduk Transnistria terdiri dari beraneka ragam etnik. Etnik terbesar ialah Romania (40%). 

## Pautan luar
* Transnistria Trafficking Arms On Europes Doorstep
*  Laman Presiden
*  Pejabat Berita Transnistria
*  Pridnestrovie.net
*  New York City Bar: Russia’s Activities in Moldova Violate International Law 
*  Viorel Dolha – ''All about Transnistria''
Document Object Model

**Document Object Model** (**DOM**, bahasa Melayu: "model objek dokumen") ialah syor daripada W3C yang menghuraikan sebuah antara muka yang bebas daripada mana-mana bahasa pengaturcaraan mahupun pelantar yang digunakan untuk mewakili HTML atau XML serta format-format berkaitan.

## Sejarah
DOM mula dibangunkan oleh W3C ketika pertengahan tahun 1990-an. Pun W3C tidak pernah menghasilkan spesifikasi untuk DOM 0, namun ia merupakan model yang telah didokumentasikan separuh dan telah disertakan sekali dengan spesifikasi HTML 4. Spesifikasi pertama DOM (DOM 1) telah dikeluarkan pada bulan Oktober 1998 dan pada bulan November 2000, DOM 2 pula dihasilkan; dengan pengkhususan pada model objek helaian gaya (*style sheet*) dan pengolahan maklumat gaya.

## Pautan luar
* Laman rasmi DOM daripada W3C.
F-86 Sabre

**[[North American Aviation]] F-86 Sabre** (kadang kala dipanggil **Sabrejet**) adalah sebuah pesawat pejuang berkelajuan transonik. Sabre sangat dikenali disebabkan peranan yang dimainkannya dalam Perang Korea dalam menentang pesawat buatan Soviet iaitu MiG-15 dengan menguasai ruang udara Korea. Walaupun dibangunkan pada lewat 1940-an dan ketinggalan zaman semasa akhir tahun 1950-an, Sabre telah membuktikan keupayaannya dan terus digunakan sebagai pesawat pejuang garis hadapan di dalam tentera udara sehingga pesawat terakhir dihentikan perkhidmatannya oleh Tentera Udara Bolivia pada 1994.

Pesawat ini telah dikeluarkan sebanyak lebih daripada 7,800 buah di antara tahun 1949 hingga 1956, di Amerika Syarikat, Jepun dan Itali. Ia merupakan pesawat pejuang jet buatan Barat yang paling banyak dikeluarkan, dengan jumlah pengeluaran bagi kesemua kelainan mencapai 9,860 buah.

Pesawat-pesawat kelainan telah dibina Kanada dan Australia. Pesawat Canadair Sabre sahaja berjumlah 1,815 buah, dan pesawat yang direka semula iaitu CAC Sabre (kadang kala dikenali sebagai Avon Sabre atau CAC CA-27), telah dikeluarkan sebanyak 112 buah.

## Spesifikasi (F-86F-40-NA)

## Lihat juga

## Rujukan

## Pautan luar

* Profil F-86 Sabre d laman web Globalsecurity.org
* Empat siri berkenaan F-86 Sabre – Set panjang rencana F-86 Sabre
* Warbird Alley: laman web F-86 Sabre – Maklumat berkenaan pesawat F-86 yang masih diterbangkan pada masa kini
* Laman web Sabre
* Pesawat F-86 di laman pesawat A.S milik Joe Baugher
* Muzium Penerbangan Dunia
Circuito de Jerez

**Circuito de Jerez** (**Circuit of Jerez'') dahulu dikenali sebagai **Circuito Permanente de Jerez*', ialah sebuah litar berukuran 4,428 m (2.752-[[Batu (ukuran)|batu]]) yang terletak di bandar [[Jerez de la Frontera]], di selatan [[Sepanyol]]. Litar ini dibina oleh Alessandro Rocci yang juga terlibat dalam projek [[Circuito Permanente del Jarama]].

== Sejarah ==

Litar ini dibuka pada 8 Disember 1985. Pada tahun 1986, litar ini mengadakan acara motosikal antarabangsa pertama di Sepanyol pada bulan Mac dan [[Grand Prix Sepanyol]] [[Formula Satu]] pertama pada bulan April. Lokasi litar yang agak terpencil menjejaskan kehadiran penonton walaupun boleh menampung sebanyak 125,000 orang. Oleh yang demikian, acara F1 Sepanyol beralih ke [[Circuit de Catalunya|Barcelona]] selepas [[Grand Prix Sepanyol 1990|perlumbaan tahun 1990]].

Sempena mengacarakan [[Grand Prix Eropah 1994|Grand Prix Eropah]] pada tahun 1994, litar ini melaksanakan perubahan tahap keselamatan semenjak konfigurasi , termasuk chicane baru (lengkung *Senna'') di sudut yang menyaksikan kecelakaan dahsyat Martin Donnelly. Jerez juga mengadakan Grand Prix Eropah 1997, yang menjadi penentu kejuaraan antara Michael Schumacher dan Jacques Villeneuve yang saling berlanggar dalam perlumbaan.

Keraian podium pada perlumbaan tahun 1997 itu diganggu Datuk Bandar Jerez Pedro Pacheco yang menghadiahkan piala yang sepatutnya dipersembahkan oleh seorang wakil Daimler-Benz. Insiden ini mengakibatkan litar ini dilarang dari menjadi tempat acara Grand Prix. Walaupun begitu, litar Jerez masih selalu digunakan sebagai tempat ujian.

Pada tahun 2005, balapan litar disaluti lapisan baru. Pernah dijangka bahawa Champ Car World Series akan diadakan di sana untuk musim 2008 tetapi siri tersebut dibatalkan pada awal tahun setelah bergabung dengan Siri IndyCar.http://www.speedtv.com/articles/auto/champcar/41439/

## Rujukan

## Pautan luar
* Laman web rasmi Circuito de Jerez
* Gambar satelit oleh Google Maps
Noam Chomsky

**Avram Noam Chomsky** (; lahir 7 Disember 1928) ialah seorang ahli linguistik, ahli falsafah, saintis kognitif, aktivis politik, pengarang dan pensyarah berbangsa Amerika Syarikat. Beliau merupakan seorang *[[Institute Professor]]* emeritus dan profesor emeritus linguistik di Institut Teknologi Massachusetts. Chomsky terkenal dalam bidang saintifik dan akademik selaku bapa linguistik moden. Sejak 1960-an, beliau makin dikenali sebagai seorang penentang politik, penyokong anarkisme, dan seorang cendekiawan sosialisme libertarian.

Pada zaman 1950-an, Chomsky mula mengembangkan teori tatabahasa generatif beliau yang melalui berkali-kali semakan serta membawa pengaruh yang mendalam terhadap bidang linguistik. Dalam bidang itu, beliau disifatkan sebagai "perwira ibarat Homeros yang benar-benar tergolong dalam dewata ahli fikir terunggul di negara kita (Amerika Syarikat), dengan segala kuasa-kuasa dan sifat-sifatnya. Mula-mula sekali, kepintaran beliau amat memeranjatkan. Kepantasan, kemampuan, dan  kebolehan sintetik daya fikirnya merupakan satu lagenda. Beliau juga ditakdirkan menjadi pemimpin sejak lahir, mampu mengatur sokongan yang membara tanpa kompromi bagi pendirian-pendirian yang dikembangkan atau diterimanya. Selalunya beliau kelihatan begitu bersemangat untuk membentuk linguistik." Beliau juga mengasaskan hierarki Chomsky, iaitu pengelasan bahasa formal dari segi daya generatifnya. Ulasan beliau terhadap *[[Verbal Behavior]]* oleh B. F. Skinner pada tahun 1959 mencabar pendekatan behaviorisme pada kajian perilaku dan bahasa yang dominan ketika itu serta menyumbang kepada revolusi kognitif dalam bidang psikologi. Pendekatan naturalistik beliau kepada kajian bahasa telah mempengaruhi falsafah bahasa dan minda. 

Bermula dengan penentangan beliau terhadap Perang Vietnam, Chomsky menjadikan dirinya seorang pembidas utama terhadap dasar luar dan dalam negeri AS. Beliau menggelarkan dirinya sebagai pengikut sosialisme libertarian yang dianggapnya sebagai "peluasan liberalisme klasik yang benar dan semulajadi ke arah zaman masyarakat berindustri yang maju."

Mengikut Indeks Pemetikan Kesenian dan Kemanusiaan pada tahun 1992, Chomsky menjadi sumber yang paling banyak kali dipetik berbanding mana-mana cendekiawan hidup yang lain sepanjang tahun 1980–92, di samping menjadi sumber kelapan paling banyak kali dipetik sepanjang zaman. Sementara itu, kedudukan beliau selaku pembidas terhebat dalam politik Amerika turut menjadikan dirinya sebagai tokoh yang diselubungi kontroversi.

## Rujukan

## Pautan luar

* Laman web rasmi Noam Chomsky
* Noam Chomsky di MIT
* Halaman Noam Chomsky di Academia.edu 
* 
* Noam Chomsky  di Zmag
* Talks by Noam Chomsky di A-Infos Radio Project
* Chomsky media files di Internet Archive
* Rencana  dan video  yang menampikan Noam Chomsky di AnarchismToday.org
* The Political Economy of the Mass Media Bhg 1 Bhg 2 (15 Mac 1989), kuliah di kampus Madison, Universiti Wisconsin
Politeknik Kuala Terengganu

**Politeknik Kuala Terengganu** terletak di bandar Kuala Terengganu, Terengganu, Malaysia.

## Sejarah
Politeknik Kuala Terengganu (PKT) merupakan politeknik ke-12 di tubuhkan pada 1 Januari 1999 oleh Kementerian Pendidikan Malaysia. Bermula dengan beberapa kakitangan yang diterajui oleh En. Hasyim Bin Buyung yang beroperasi di bekas Kampus Maktab Perguruan Pasir Panjang, Jalan Pasir Panjang Kuala Terengganu.  Pada Jun 1999 PKT telah berpindah ke  tapak lama bangunan Pejabat Tanah dan Daerah Kuala Terengganu di Jalan Sultan Ismail.
Pengambilan pertama adalah seramai 80 orang pada Julai 1999 untuk Progran Sijil Teknologi Maklumat  dan  Sijil Kejuruteraan Elektrik . 

Konsep kampus dalam kota telah disuarakan oleh Ketua Pengarah BPTV ( pada masa itu) telah mengubah nama Politeknik Kuala Terengganu  kepada Politeknik Kota Kuala Terengganu atau ringkasnya PKKT. Hanya dua buah politeknik yang menggunakan Politeknik Kota pada masa itu (satu lagi adalah Politeknik Kota Melaka)

Pada peringkat permulaannya, Politeknik Kuala Terengganu hanya menerima sekumpulan pelajar pertamanya sejumlah 80 orang pada bulan Julai 1999. Namun bilangan kemasukan ini meningkat dari setahun ke setahun. Ketika itu, PKT mengendalikan 2 kursus diperingkat SIJIL iaitu Sijil Kejuruteraan Elektrik  dan Sijil Teknologi Maklumat.  Manakala, Sijil Kejuruteraan Awam dan Sijil Kejuruteraan Mekanikal telah dijalankan dibawah Jabatan Kejuruteraan Awam dan Jabatan Kejuruteraan Mekanikal pada Sesi Julai 2000. Namun, setelah Politeknik Dungun (sekarang ini dikenali sebagai Politeknik Sultan Mizan Zainal Abidin -PSMZA) beroperasi kedua kursus tersebut telah dijumudkan.

Kini dibawah naungan Kementerian Pendidikan Tinggi , PKT telah mula menawarkan Program di peringkat DIPLOMA mulai Sesi Julai 2008. Bermula sesi Julai 2009, tiada program diperingkat sijil lagi ditawarkan untuk kemasukan ke politeknik. 

Pada 4 Jun 2010, secara rasminya Politeknik Kota Kuala Terengganu ditukar nama ke Politeknik Kuala Terengganu.

## Pengarah PKT

## Pautan luar
* Laman rasmi Politeknik Kuala Terengganu
Michelin

**Michelin** (  [misy.léng]; nama penuh: ) ialah sebuah syarikat pengeluar tayar yang berpangkalan di Clermont-Ferrand di rantau Auvergne di Perancis. Ia ialah satu daripada dua pengeluar tayar yang besar terbesar di dunia, bersama-sama dengan Bridgestone. Di samping jenama Michelin, ia juga memiliki jenama tayar BFGoodrich, Kleber, Tigar, Riken, Kormoran dan Uniroyal (di Amerika Utara).

Syarikat ini juga terkenal sebagai pengeluar buku panduan pelancongan restoran dan hotel terkemuka yang diberi taraf bintang Michelin.

## Rujukan

## Pautan luar

* 
** Laman sesawang Michelin Guide
** Michelin digital mapping services
** Laman sesawang Michelin Australia
** Michelin
** Laman sesawang Michelin Singapura
** Laman sesawang Michelin Malaysia
** Laman sesawang Michelin Indonesia
* Yahoo! – Compagnie Générale des Établissements Michelin Company Profile
Honda F1

Pengeluar kereta Jepun, Honda, telah mengambil bahagian dalam Formula Satu sebagai pembekal enjin, peserta dan pengeluar antara tahun 1964 dan 2008. Penglibatan Honda dalam F1 bermula pada musim 1964. Honda berhenti bersaing selepas musim 1968 selepas kematian pemandu Honda, Jo Schlesser, di Grand Prix Perancis 1968. Honda kembali pada tahun 1983 sebagai pembekal enjin dan peranan tersebut berakhir pada tahun 1992. Honda kembali sekali lagi pada tahun 2000, dengan menyediakan enjin untuk British American Racing (BAR). Menjelang akhir tahun 2005, Honda membeli pasukan BAR, yang berpangkalan di Brackley, United Kingdom, dan dinamakan semula sebagai Honda Racing.
 
Ia telah diumumkan pada 5 Disember 2008, bahawa Honda akan menarik diri dari Formula Satu selepas krisis ekonomi semasa dan sedang mencari pihak untuk menjual pasukan mereka. Pada 27 Februari 2009, ia telah diumumkan bahawa ketua pasukan, Ross Brawn, telah membeli pasukan Honda. Pasukan berlumba sebagai Brawn GP pada tahun 2009, dan kemudiannya dijual kepada Daimler AG dan dinamakan semula Mercedes GP untuk musim 2010.

## Sejarah
### Honda Racing F1 Team (2006-2008)
Pada bulan September 2005, Honda membeli baki bahagian 55% daripada BAR untuk menjadi pemilik tunggal. BAT kekal bersama mereka sebagai penaja pasukan dengan jenama Lucky Strike pada tahun 2006, tetapi menarik diri dari Formula Satu pada tahun 2007. Ia telah diputuskan bahawa pasukan akan berlumba di bawah nama Honda Racing F1 Team dari tahun 2006.

#### 2008

Pada 19 Julai 2007, ia telah diumumkan bahawa Barrichello dan Button akan terus berlumba untuk mereka bagi musim 2008. Pada November 12, 2007, autosport.com mengesahkan bahawa bekas pengarah teknikal pasukan Ferrari, Ross Brawn akan menyertai Honda sebagai ketua pasukan. Nick Fry kekal bersama pasukan sebagai Ketua Eksekutif. Pada 10 Januari 2008, ia telah diumumkan bahawa Alexander Wurz telah ditandatangani sebagai pemandu ujian bagi musim 2008. Pada 29 Januari 2008, Honda melancarkan kereta 2008 mereka. "Kereta Bumi" tersebut mempunyai corak rekaan yang sedikit berbeza daripada kereta yang digunakan pada musim 2007, dengan hanya sebahagian daripada kereta yang mengandungi gambar bumi, dan selebihnya dengan cat putih Honda klasik. Button, Barrichello dan Wurz hadir pada majlis pelancaran itu.
 
Honda sekali lagi mengalami tahun yang mengecewakan, dan menjelang pertengahan musim, mereka mengalihkan tumpuan mereka untuk membangunkan kereta yang akan digunakan pada musim 2009, di mana peraturan-peraturan baru akan digunakan. Walau bagaimanapun, Barrichello berjaya mendapat podium terakhir Honda di Grand Prix British setelah memilih tayar hujan pada masa yang tepat.

## Keputusan lengkap Formula Satu
(Kunci)

**Tebal** - Petak pertama *Condong* - P.Terpantas

## Rujukan

## Pautan luar

* Laman web Honda F1
* Sejarah Honda F1
* Honda Racing F1 'View Suspended'